АҞӘА, абҵара 19 - Sputnik. Урыстәыла ААР аусзуҩцәа Урыстәыла еиҳа идууп ҳәа ирыԥхьаӡаз анарколабораториа Москватәи аобласт Серпуховтәи араион аҿтәи афермертә нхамҩа ахыбрақәа рҿы аус зуаз аарԥшны иаԥырхит ҳәа аанацҳауеит РИА Новости аминистрра аофициалтә хаҭарнак Ирина Волк лажәақәа ааго.
Алабораториа ацехқәа рҟны иаарԥшын ахимиатә реакторқәа – зыхәԥса 200-500 нызқьмааҭ инаӡо. Уа еиларԥсон асинтетикатә наркотикқәа раԥҵаразы ахкқәа.
Волк лажәақәа рыла ззин ыҟам амаҭәашьарқәа аинтернет-магазинқәа рыла ирыладырҵәон.
Иааидкыланы 100 килограммк рҟынӡа икьакьоу анаркотикатә маҭәашьарқәеи тоннаки бжаки аӡшьар ҟазшьа змази, ԥшь-тоннак ахимреактивқәеи, 600 кьыла апрекурсорқәеи, ахимиатә реакторқәа бжьбеи рылган.
Азинхьчаҩцәа иааныркылеит украинатәи ахимик-технологцәа хҩык, амҩангаҩ, анаплакы аиҿкааҩ. Иааныркылаз рганахь ала ашьаус хацыркуп. Дара зегьы ырбаандаҩуп.
АҞӘА, лаҵара 25 - Sputnik. Иҳаҩсыз уахыки-ҽнаки рыла Урыстәыла иаарԥшын 8946 коронавирус хҭыс ҿыц 83 регион рыҟны.
Иаарԥшыз апациентцәа рахьтә 43,7% ачымазара шрылоу рызгәамҭакәа имҩасуеит.
Уахыки-ҽнаки рыла 92-ҩык акоронавирус змаз рыԥсҭазаара иалҵит, ргәабзиара шьақәгылеит 5499-ҩык. Апандемиа ааҟалеижьҭеи Урыстәыла иахьаҵанакуа 3633-ҩык рыԥсҭазаара иалҵит, ргәабзиара ҭышәынтәалеит 118 798-ҩык.
Москва 2560 коронавирус хҭыс ҿыц шьақәыргылоуп, аҳҭнықалақь аҟны зынӡа 166 473-ҩык акоронавирус рыхьны иҟоуп. Убри аан урҭ рыбжаҩык 45 шықәса иреиҵбуп.
Аԥсны иахьаҵанакуа акоронавирустә инфекциа рыхьхьеит 28-ҩык ауааԥсыра, урҭ рахьтә жәиԥшьҩык ргәабзиара шьақәгылахьеит, аӡәы лыԥсҭазаара далҵит.
Акоронавирус иадҳәалоу ажәабжьқәа зегьы шәрыԥхьар ҟалоит абра>>
АҞӘА, лаҵара 22 - Sputnik. Урыстәылаҟа акоронавирус жьҭаареи абҵареи рзы ихынҳәыр ҟалоит, ари хырҩа аҭара иашам, аԥкрақәа ррежим ҳаналҵуа уи азԥхьагәаҭатәуп иҳәеит Владимир Путин атәылаҿ асанитар-епидемиологиатә ҭагылазаашьазы аиҳабыра реилацәажәараан.
"Аԥкрақәа ррежим маҷ-маҷ ҳаналҵуа азхьаԥшра аҳҭароуп ҳтәылаҿи аҳәаанырцәи аспециалистцәа ирҳәо – авирус еиҭахынҳәыр ҟалоит жьҭаара-абҵара амзақәа рзы. Ҳара асеиԥш аҭагылазаашьа ҳазыхианы ҳаҟазароуп", - иҳәеит Путин.
Урыстәыла ахада Владимир Путин иазгәеиҭеит атәылаҿ акоронавирус абжьаратә еизҳара хәажәкыра 26 рзы ишазгәаҭаз - 24,1%, уажәы уи арбага 3,5% иҟоуп.
Иахьазы Урыстәыла 326 448 коронавирустә инфекциа хҭыс азгәаҭоуп 85 регион рҿы.
Акоронавирус иадҳәалоу аҵыхәтәантәи ажәабжьқәа шәрыԥхьар шәылшоит абра>>
АҞӘА, лаҵара 26 - Sputnik. Лаҵара 26 инаркны ҳтәылауаа Қырҭтәыла аҽыхәышәтәра ашьҭахь Аԥсныҟа ихынҳәыр ҟалоит ҳәа аанацҳауеит Гал ТВ, ареспублика асанитартә ҳақьым Лиудмила Скорик лажәақәа шьаҭас иганы.
"Ари атәыла аиҳабыра ақәшаҳаҭуп, акарантинқәеи аҿкчымазарақәеи раан аус зуа 2005 шықәсазтәи жәларбжьаратәи амедика-санитартә ԥҟаррақәа инарықәыршәаны имҩаԥгахоит", - лҳәеит лара.
Аԥсны аҵакырахь иҭало зегьы аушьҭырҭатә ҭыԥ "Егры" аҿы амедицинатә усзуҩцәа агәаҭара иахрыжьуеит, аинфекциа амазаара аганахь ала.
Убри аан хымԥада авирус аганахь ала алаборатортә ҭҵаара ишахысхьоу азы ашәҟәы рымазароуп. Асеиԥш иҟоу аршаҳаҭга змам COVID-19 азы атест иахыжьхоит.
Уи адагьы Аԥсныҟа иаауа 14 мштәи акарантин рхыргароуп. Уи хылаԥшра арҭоит Аԥсԥны ААР, Аԥсны АШәМ, Аԥсны АЕС аусзуҩцәа.
Аԥсны иахьаҵанакуа пандемиа аамҭаз 28-ҩык авирус рыдбалоуп, 14-ҩык ргәабзиара шьақәгылоуп, аӡәы лыԥсҭазаара далҵит.
Акоронавирус иадҳәалоу ажәабжьқәа зегьы шәрыԥхьар ҟалоит абра>>